O‘zbekistonda hafta davomida anomal sovuq bo‘lishi kutilmoqda

O‘zbekiston bo‘ylab ob-havo sharoitini hali ham markazi Sibir hududlari ustida joylashgan sovuq antisiklon periferiyasi belgilamoqda. Yangi yilning birinchi ish haftasi davomida juda yuqori bosimli maydon anomal sovuq ob-havoni keltiradi, deb xabar bermoqda “O‘zgidromet”.

Kechalari sovuq 5—10 darajagacha, shimolda va cho‘l hududlarida 12—17 darajagacha ko‘tariladi, hafta oxirigacha esa kunduz kunlari havo harorati 0—5 daraja sovuqdan oshmaydi.
Hafta davomida havo harorati o‘rtacha yillik qiymatlardan 8—10 darajaga past bo‘ladi. Respublikaning ba’zi joylarida tuman kuzatiladi.
Ushbu davrda tog‘li hududlarda qor ko‘chishi xavfi bor.
 O‘zbekistonda 5-yanvar kuni yog‘ingarchilik kutilmaydi. Tog‘li hududlarda qor ko‘chishi mumkin